Herbert Rappaport
Herbert Jacob Otto Rappaport (vene keeles Герберт Морицевич Раппапорт; 7. juuli 1908 Viin, Austria – 5. september 1983 Leningrad) oli Austria juudi päritolu stsenarist ja režissöör, kes tegutses Nõukogude Liidus. 1936. aastal kutsuti ta Nõukogude Liitu, et Rappaport muudaks Nõukogude kino rahvusvahelisemaks. Rappaport võttis kutse vastu ja töötas seal 40 aastat filmitegijana. Ta lavastas aastatel 1947–1960 Eesti NSV-s neli mängufilmi: "Elu tsitadellis", "Valgus Koordis", "Andruse õnn" ning "Vihmas ja päikeses".